stanford-oval/wikipedia huggingface dataset:
ธนิต อยู่โพธิ์
ผลงาน > อื่นๆ

1.  เมื่อดำรงตำแหน่งอธิบดีกรมศิลปากร  และเป็นผู้อำนวยการมหาวิทยาลัยศิลปากรได้ฟื้นฟูปรับปรุงทั้งสถานที่และอาจารย์กับทั้งหลักสูตรให้ได้มาตรฐานตามระบบการศึกษาในมหาวิทยาลัยอื่นๆ  กล่าวคือ ปรับปรุงสถานที่เรียนจากโรงไม้เป็นอาคารก่อตึก   ปรับปรุงอาจารย์ซึ่งก่อนหน้านั้นมีฐานะเป็นลูกจ้างต่างจากมหาวิทยาลัยอื่นๆ  ซึ่งเป็นข้าราชการประจำโดยเสนอพระราชบัญญัติมหาวิทยาลัยศิลปากรฉบับใหม่ให้ยกฐานะเป็นข้าราชการสืบมาจนบัดนี้  ส่วนหลักสูตรมหาวิทยาลัยศิลปากรก็ปรับปรุงมาโดยลำดับ
2.  ดำเนินการขอตั้งงบประมาณประจำ  จัดให้มีการแสดงศิลปกรรมแห่งชาติเป็นประจำปี
3.  ได้รับมอบหมายจากรัฐบาลให้นำคณะนาฏศิลป์ของกรมศิลปากร  ไปแสดงเป็นการเจริญสันถวไมตรีในประเทศต่างๆ
4.  ได้เดินทางไปประชุมสภาการพิพิธภัณฑ์ระหว่างชาติทั้งในแถบประเทศตะวันตกและตะวันออก  ได้รับเชิญไปดูงานในประเทศต่างๆ  และรัฐบาลเคยส่งไปดูงานในยุโรปหลายประเทศ  เช่น อังกฤษ  ฝรั่งเศส  อิตาลี เป็นต้น
5. ได้รับคำสั่งจากรัฐบาลสมัยต่างๆ ให้เป็นผู้ดำเนินการจัดการแสดงนาฏศิลป์ไทยถวาย พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ  ทรงต้อนรับประมุขของประเทศต่างๆ และเจ้านายคนสำคัญ  ตลอดทั้งพระราชอาคันตุกะอื่นๆ อีกหลายท่านและหลายครั้ง
เป็นที่ทราบกันว่านาฏศิปล์ที่เคยเจริญรุ่งเรืองมาตั้งแต่ต้นสมัยกรุงรัตนโกสินทร์ จนถึงสมัยรัชกาลที่ 6 หลังจากการเปลี่ยนแปลงการปกครองแล้ว นับวันจะเสื่อมโทรมลงไป เพราะขาดผู้สนใจสนับสนุน 
ภาระอันหนักจึงตกอยู่กับนายธนิต อยู่โพธิ์ หัวหน้ากองการสังคีต ที่ต้องฟื้นฟูปรับปรุงศิลปะด้านนาฏศิลป์ด้วยความลำบากยากเย็นตลอดมา และต้องประสบอุปสรรคนานาประการ แต่ด้วยจิตใจที่มุ่งมั่นในการปรับปรุงฟื้นฟูศิลปะแขนงนี้ให้จงได้ ท่านจึงได้ทุ่มเททำงานนี้อย่างจริงจัง โดยเริ่มปรับปรุงโขนละคร ในตอนแรกท่านยึดโรงเรียนนาฏศิลป์ (ปัจจุบันเรียนวิทยาลัยนาฏศิลป์) เป็นหลัก ท่านเน้นหนักไปในการเรียนวิชาศิลปะโขน ละคร ดนตรีไทย ดนตรีสากล และขับร้อง ได้เชิญศิลปินที่มีฝีมือทางด้านนาฏศิลป์และดนตรีจากบุคคลภายนอกมาร่วมเป็นครูฝึกสอนและถ่ายทอดศิลปะให้กับนักเรียนโรงเรียนนาฏศิลป์ ในระยะแรกๆ มีนักเรียนเพียงไม่กี่คน ต่อมาค่อยๆ เพิ่มมากขึ้น เมื่อนักเรียนเรียนจบแล้ว ท่านหาทางให้มีโอกาสได้แสดงนาฏศิลป์และดนตรีให้ประชาชนชม ในการนี้ท่านได้จัดการซ่อมแซมโรงละครศิลปากร ซึ่งตั้งอยู่ติดกับพระที่นั่งศิวโมกขพิมาน ในบริเวณพิพิธภัณฑ์สถานแห่งชาติ กำหนดจัดแสดงโขน ละคร ปีละ 2 เรื่อง จนเป็นที่นิยมของผู้ชมเพิ่มขึ้นตามลำดับ
นอกจากโขน ละครแล้ว ท่านยังสนับสนุนให้เกิดนาฏศิลป์แบบคลาสสิก ทั้งยังให้ครูนาฏศิลป์อนุรักษ์และพัฒนานาฏศิลป์พื้นบ้านในท้องถิ่นต่างๆ เช่นการเต้นกำรำเคียวของชาวอำเภอพยุหะคีรี จังหวัดนครสวรรค์ นำออกแสดงเมื่อ พ.ศ. 2504 การรำเหย่ยจากชาวบ้านที่หมู่บ้านเก่า ตำบลจระเข้เผือก อำเภอเมืองกาญจนบุรี จังหวัดกาญจนบุรี นำออกแสดงเมื่อ พ.ศ. 2506
ผลงานด้านนาฏศิลป์ชิ้นเยี่ยม คือ ระบำโบราณคดีซึ่งประกอบด้วยระบำ 5 ชุดคือระบำทวารวดี ระบำศรีวิชัย ระบำลพบุรี ระบำเชียงแสน และระบำสุโขทัย จัดแสดงถวายทอดพระเนตรหน้าพระที่นั่งพระบาทสมเด็จพระปรมินทรมหาภูมิพลอดุลยเดช เป็นปฐมฤกษ์ เนื่องในวโรกาสเสด็จพระราชดำเนินทรงเปิดพิพิธภัณฑ์สภานแห่งชาติพระนคร เมื่อวันที่ 25 พฤษภาคม 2510
ตลอดเวลาที่ท่านดำรงตำแหน่งอธิบดีกรมศิลปากร ศิลปินทั้งหลายได้รับการเชิดชูสนับสนุนเจริญรุ่งเรืองในหน้าที่ราชการ เป็นถึงข้าราชการชั้นเอก ชั้นพิเศษมากมายหลายคน ส่วนทางด้านศิลปะก็เจริญรุ่งเรืองเป็นอย่างยิ่งในยุคนั้น
นายธนิต อยู่โพธิ์ เกษียณอายุราชการเมื่อวันที่ 30 กันยายน พ.ศ. 2511  รวมอยู่ในชีวิตราชการทั้งสิ้น 34 ปี 5 เดือน
เครื่องราชอิสริยาภรณ์

ธนิต อยู่โพธิ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2511 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2502 –  เหรียญจักรพรรดิมาลา (ร.จ.พ.)
พ.ศ. 2510 –  เหรียญลูกเสือสดุดี ชั้นที่ 1
พ.ศ. 2503 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

พม่า :
พ.ศ. 2499 –  เครื่องอิสริยาภรณ์แห่งสหภาพพม่า ชั้นที่ 4 สิเรสิตู
ลาว :
พ.ศ. 2500 –  เครื่องราชอิสริยาภรณ์ล้านช้างร่มขาว ชั้นที่ 3 ตริตาภรณ์
เดนมาร์ก :
พ.ศ. 2506 –  เครื่องราชอิสริยาภรณ์แดนเนอโบร ชั้นที่ 3 ตริตาภรณ์
เยอรมนีตะวันตก :
พ.ศ. 2506 –  เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นที่ 2 กางเขนมหาเกียรติคุณพร้อมดาราและสายสะพาย (ทวีติยาภรณ์)
จตุพร รัตนวราหะ

| จาตุพร รัตนวราหะ |
| --- | --- |
เกิด: 9 ธันวาคม พ.ศ. 2479 จังหวัดกรุงเทพมหานคร
คู่สมรส: ชุมศรี รัตนวราหะ
อาชีพ: นาฏศิลป์-โขน
สังกัด: กรมศิลปากร กระทรวงวัฒนธรรม
รางวัล
ศิลปินแห่งชาติ: พ.ศ. 2552 - สาขาศิลปะการแสดง (นาฏศิลป์-โขน)
จตุพร รัตนวราหะ (ต้อย) เกิดวันพุธที่ 9 ธันวาคม พ.ศ. 2479 (88 ปี) เป็นศิลปินกรมศิลปากร ผู้ได้รับพระราชทานครอบและรับมอบกระบวนท่ารำเพลงหน้าพาทย์องค์พระพิราพ, ได้กราบทูลสอนโขนถวายพระบาทสมเด็จพระวชิรเกล้าเจ้าอยู่หัว และมีผลงานการแสดงเป็นตัวเอกในเรื่องรามเกียรติ์ บทยักษ์ใหญ่ทศกัณฐ์เป็นบทที่อยู่ในความทรงจำของคนรักโขนกรมศิลปากรมานานกว่า 40 ปี เป็นผู้ร่วมงานเคียงข้าง ศาสตราจารย์ หม่อมราชวงศ์คึกฤทธิ์ ปราโมชในการก่อตั้งและสร้างสรรค์โขนธรรมศาสตร์ เป็นผู้อำนวยการสถานศึกษาที่มีการเรียนการสอนด้านศิลปะการแสดงของรัฐ นอกจากนี้มีผลงานโดดเด่นอื่นๆทางด้านโขนและละครทั้งด้านการเป็นศิลปินผู้แสดง เป็นผู้สอน ผู้เผยแพร่ทั้งทางด้านปฏิบัติและทฤษฎี ปัจจุบันแม้จะเกษียณอายุราชการแล้ว ก็ยังทำงานด้านการเผยแพร่ศิลปการแสดงอยู่อย่างต่อเนื่องสม่ำเสมอ และได้รับการยกย่องเชิดชูเกียรติเป็นศิลปินแห่งชาติ  สาขาศิลปะการแสดง (นาฏศิลป์-โขน) พุทธศักราช 2552
ประวัติ

นาย จตุพร รัตนวราหะ เป็นบุตรของนายเจิมและนางประวงษ์ รัตนวราหะ สมรสกับนางชุมศรี รัตนันท์ รัตนวราหะ มีบุตรด้วยกัน 4 คน คือ นาย เรืองฤทธิ์ รัตนวราหะ, น.ส. อติวรรณ รัตนวราหะ, นาย พีรพล รัตนวราหะ, นาย ณวพร รัตนวราหะ บุตรสาวคนเดียวได้สืบทอดศิลปการแสดงทางนาฏศิลป์เหมือนบิดา และปัจจุบันรับราชการอยู่ที่ วิทยาลัยนาฏศิลป กรุงเทพฯ
นาย จตุพร รัตนวราหะ จบจากโรงเรียนนาฏศิลป วิทยาลัยนาฏศิลปกรุงเทพฯ ปัจจุบันและครุศาสตร์บัณฑิต และได้อุปสมบทเป็นพระภิกษุที่ วัดบวรนิเวศวิหาร กรุงเทพมหานคร พุทธศักราช 2507
เกียรติยศที่ภาคภูมิใจ > การต่อกระบวนรำหน้าพาทย์องค์ พระพิราพ หน้าพระที่นั่ง

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กรมศิลปากร ทำการคัดเลือกศิลปินที่มีความสามารถฝ่ายพระ 5 คนคือ นาย ธีรยุทธ ยวงศรี  นายธงไชย โพธยารมย์ นายทองสุข ทองหลิม, นายอุดม อังศุธร และนายสมบัติ แก้วสุจริต และศิลปินโขนฝ่ายยักษ์ 7 คนคือนายราฆพ โพธิเวส นายไชยยศ คุ้มมณี นายจตุพร รัตนวราหะ นาย จุมพล โชติทัตต์ นายสุดจิตต์ พันธ์สังข์ นาย สมศักดิ์ ทัดติ [ลิงก์เสีย] และ นาย ศิริพันธ์ อัฏฏะวัชระ [ลิงก์เสีย] รวมทั้งสิ้น 12 คน เข้ารับพระราชทานครอบประธานพิธีใหว้ครูโขนละคร และการต่อกระบวนรำเพลงหน้าพาทย์องค์พระพิราพ ณ.ศาลาดุสิดาลัย พระตำหนักจิตรลดารโหฐาน ในวันพฤหัสบดีที่ 25 ตุลาคม พ.ศ. 2527
เกียรติยศที่ภาคภูมิใจ > การกราบทูลสอนโขนถวายสมเด็จพระบรมโอรสาธิราชฯ

นายธนิต อยู่โพธิ์ อดีตอธิบดีกรมศิลปากร เคยเขียนเล่าไว้ว่า พระบาทสมเด็จพระเจ้าอยู่หัวรัชกาลที่ 9 ทรงพระกรุณาโปรดเกล้าฯให้ สมเด็จพระบรมโอรสาธิราช สยามมกุฎราชกุมาร เมื่อทรงพระเยาว์ทรงศึกษาความรู้รอบตัวในทางศิลปะ และโปรดให้ขอครูโขนผู้ชำนาญในบทพระยาวานรจากกรมศิลปากรไปกราบทูลสอนถวายแด่สมเด็จพระบรมฯ
ซึ่งทางกรมศิลปากรได้จัดให้ จ่าเร่งงานรัดรุด (เฉลิม รุทระวณิช) ครูผู้ชำนาญในบทพระยาวานร ไปกราบทูลสอนถวายให้ทรงฝึกหัดบทพระยาวานรตามพระราชประสงค์
ต่อมาได้มีเจ้านายบางพระองค์กราบบังคมทูลพระดำริถวายพระบาทสมเด็จพระเจ้าอยู่หัวรัชกาลที่ 9 ว่า น่าจะทรงพระกรุณาโปรดเกล้าฯ ให้ทรงฝึกบทพระยายักษ์ เพราะมีลีลาท่าทางเป็นสง่ามีทีท้าวทีพระยา ไม่หลุกหลิกแบบพระยาวานร
ทางกรมศิลปากร จึงจัดให้ นายจตุพร รัตนวราหะ ครูโขนยักษ์ไปกราบทูลสอนโขนถวาย โดยได้ฝึกการแสดงเป็นวิรุญจำบัง
เกียรติยศที่ภาคภูมิใจ > ศิลปินแห่งชาติ ปีพุทธศักราช 2552

สำนักงานคณะกรรมการวัฒนธรรมแห่งชาติ ได้ดำเนินการสรรหาศิลปินผู้สร้างสรรค์งานศิลปะให้เป็นมรดกอันล้ำค่าของแผ่นดิน มายกย่องเชิดชูเกียรติเป็นศิลปินแห่งชาติ ตั้งแต่ปีพุทธศักราช 2528 เป็นต้นมา และในปีพุทธศักราช 2552 นี้ คณะกรรมการวัฒนธรรมแห่งชาติได้พิจารณาแล้วมีมติเห็นชอบให้ประกาศยกย่องเชิดชูเกียรติ นาย จตุพร รัตนวราหะ ศิลปินผู้มีความสามารถและอุทิศตนสร้างสรรค์ ผลงานศิลปะจนโดดเด่นเป็นที่ประจักษ์ชัดต่อสาธารณชน เป็นศิลปินแห่งชาติ ปี พุทธศักราช 2552 สาขาศิลปะการแสดง (นาฏศิลป์-โขน)
ประวัติการรับราชการ

เริ่มเข้ารับราชการเมื่อวันที่ 1 เมษายน พุทธศักราช 2500 ตำแหน่งศิลปินสำรอง แผนกนาฎศิลป กองการสังคีต กรมศิลปากร
พ.ศ. 2521-2525 ดำรงตำแหน่งผู้ช่วยผู้อำนวยการ วิทยาลัยนาฏศิลปอ่างทอง[ลิงก์เสีย]
พ.ศ. 2526-2530 ดำรงตำแหน่งผู้อำนวยการ วิทยาลัยนาฏศิลปอ่างทอง เก็บถาวร 2008-04-14 ที่ เวย์แบ็กแมชชีน
พ.ศ. 2531-2540 ดำรงตำแหน่งผู้อำนวยการ วิทยาลัยนาฏศิลปสุโขทัย
พ.ศ. 2540 เกษียณอายุราชการในตำแหน่งผู้อำนวยการระดับ 9 วิทยาลัยนาฏศิลปสุโขทัย
ปัจจุบันดำรงตำแหน่ง ผู้เชี่ยวชาญนาฏศิลป์ไทย สำนักการสังคีต กรมศิลปากร
ประสบการณ์ด้านการแสดง > การฝึกหัดและการออกแสดง

เริ่มฝึกหัดเป็นตัวยักษ์ กับนายยอแสง ภักดีเทวา [ลิงก์เสีย] และนายอร่าม อินทรนัฎ [ลิงก์เสีย]
เป็นผู้แสดงโขน – ละคร ให้ประชาชนทั้งชาวไทยและชาวต่างประเทศชม ณ โรงละครศิลปากร โรงละครแห่งชาติ ทำเนียบรัฐบาล และไปเผยแพร่ผลงานทางด้านการแสดงในต่างประเทศหลายครั้ง
ประสบการณ์ด้านการแสดง > ผลงานด้านการแสดงโขน > การแสดงและการสอนในราชการกรมศิลปากร

แสดงเป็นตัวเอกในเรื่องรามเกียรติ์ เช่น ทศกัณฐ์ กุมภกรรณ พิเภก ไมยราพ เสนายักษ์ ม้าอุปการ เป็นต้น
เป็นผู้สอน นาฏศิลปินโขนยักษ์ ใหญ่
ประสบการณ์ด้านการแสดง > ผลงานด้านการแสดงละคร

ได้รับการคัดเลือกจากท่านผู้หญิงแผ้ว สนิทวงศ์เสนี ศิลปินแห่งชาติ ให้แสดงเป็นซมพลา ในละครเรื่องเงาะป่า เป็นคนแรกของกรมศิลปากร
แสดงเป็นหลวิชัย ในละครเรื่องคาวี
แสดงเป็นเสนาไทย ในละครเรื่องขุนช้าง – ขุนแผน ตอน พระไวย แตกทัพ เป็นต้น
ประสบการณ์ด้านการแสดง > สรุปผลงาน

นายสมรัตน์ ทองแท้ นาฏศิลปินโขนพระ นักวิชาการละครและดนตรี 7 สำนักการสังคีต กรมศิลปากร ได้สรุปผลงานของ อาจารย์ จตุพร รัตนวราหะ ไว้ในบทรำอวยพรการแสดงชุด “ 72 ปี จตุพร นามขจรทศกัณฐ์ ” ในวันอาทิตย์ที่ 9 ธันวาคม พ.ศ. 2550 ณ อุทยานประวัติศาสตร์เมืองสิงห์ ตำบลสิงห์ อำเภอไทรโยค จ.กาญจนบุรี
- ปี่พาทย์ทำเพลงต้นเข้าม่าน- -ร้องเพลงสามไม้กลาง-
ทศกัณฐ์ 	อสุรา	พญายักษ์ 		ทั้งสิบพักตร์	ยี่สิบกร 	สุนทรศรี
สมศักดิ์	สมร้าย	ชายชาตรี 		สมเสน่ห์ 	อสุรี 	มีพึงยล
เป็นจอมราพณ์ 	เมืองมาร 	ผ่านลงกา		เป็นศรัทธา 	เกรงกลัว 	ทั่วแห่งหน
เป็นที่รัก ที่บูชา อสุรชน เป็นจอมพล ลือนาม ในรามเกียรติ์
- ร้องเพลงทองย่อนรวบ-
ครูจตุพร	รัตน	วราหะ		สืบศิลปะ	นาฏกรรม	เลิศล้ำเขียน
สวมบทบาท	มารร้าย	ได้แนบเนียน		มิผิดเพี้ยน	ยักษ์ใหญ่	ให้ลือชา
คราออกรบ	เกรี้ยวกราด	มาดนักเลง		ยามครื้นเครง	ออกสำรวล	ชวนหรรษา
เมื่อเกี้ยวเก้อ วางเจ้าชู้ ดูงามตา คราวโศกา เจียนองค์ ลงวางวาย
-ร้องเพลงตระนิมิต -
เจ็ดสิบสอง	ฉลองวัย	ในครานี้		มวลน้องพี่	อสุรา	มาเหลือหลาย
ต่างร่วมจิต ร่วมสุนทร อวยพรชัย สัมฤทธิ์ใน จตุพร บวรเอย
- ปี่พาทย์ทำเพลงตระนิมิต - รัว - - เพลงกราวใน- (มอญแปลง) 4 คำ (แขกต่อยหม้อ) 4 คำ - รัวท้ายรำดาบ-
นาฏศิลปิน โขนพระ ผู้รำอวยพร - คมสัณฐ (โต้ง) หัวเมืองลาด, มนตรี แหล่งสนาม, วัลลภ (แนน) พรพิสุทธิ์, ปรัชญา (ก๊อบ) ชัยเทศ
ผลงานสร้างสรรค์ด้านการแสดง

เมื่อสมัยที่ นายจตุพร รัตนวราหะ ดำรงตำแหน่งเป็นผู้อำนวยการ วิทยาลัยนาฏศิลปสุโขทัย ได้สร้างสรรค์การแสดงชุดใหม่ที่สอดคล้องกับวิถีชีวิตและขนบธรรมเนียมประเพณีของชาวสุโขทัยให้กับชาว วิทยาลัยนาฏศิลปสุโขทัย ได้นำออกแสดงและเป็นที่ชื่นชอบของผู้ที่ได้รับชมมาจนกระทั่งทุกวันนี้คือ
ฟ้อนตะคัน พ.ศ. 2533
ระบำเบญจรงค์ พ.ศ. 2534
ฟ้อนลื้อล่องน่าน พ.ศ. 2536
ระบำเทวีศรีสัชนาลัย พ.ศ. 2537
ระบำประทีปทอง พ.ศ. 2538
ผลงานทางด้านวิชาการ

คู่มือการฝึกหัดโขนเบื้องต้น
รามายณะของอินโดนีเซีย แปล
หนังสือเพลงหน้าพาทย์ ซึ่งอธิบายเพลงหน้าพาทย์ในมุมมองของผู้แสดงโขนไว้อย่างชัดเจน และเป็นก้าวแรกที่เชื่อมโยงความรู้ดนตรีไทยและนาฏศิลป์โขน ปัจจุบันใช้เป็นตำราอ้างอิงในวงการศึกษา
รามเกียรติ์ ร้อยแก้ว เขียนลงในวารสารวิทยาลัยนาฏศิลปสุโขทัยทุกเดือน
ละครพูดเรื่อง "เล็กโพธิ์ดำ"
วีซีดี บันทึกการแสดงเรื่องจุดเด่นของทศกัณฐ์ รำลงสรงชมตลาด ฉุยฉายทศกัณฐ์ลงสวน, ฉุยฉายหนุมานแปลง, เกี้ยวนาง นางลอย, ชูกล่องดวงใจ แจกในงานครบ 6 รอบ วันที่ 9 ธันวาคม พ.ศ. 2551
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2525 –  เหรียญจักรพรรดิมาลา (ร.จ.พ.)
แหล่งข้อมูลอื่น > ประวัติและผลงาน

72ปีครูต้อย9ธ.ค.50 ปราสาทเมืองสิงห์ กาญจนบุรี[ลิงก์เสีย]
ตัวละครโขน[ลิงก์เสีย]
Style and techniques of Totsakan's dance in Nangloi episode of Kru Jatuporn Rattanavaraha
กระบวนการรำและกลวิธีการแสดงบททศกัณฐ์ในการแสดงโขน ตอน นางลอย ของครูจตุพร รัตนวราหะ[ลิงก์เสีย]
หัดโขนเบื้องต้น
แหล่งข้อมูลอื่น > หน้าพาทย์องค์พระพิราพ

จตุพร รัตนวราหะ ผู้ได้รับพระราชทานครอบและรับมอบท่ารำหน้าพาทย์องค์พระพิราพ  เก็บถาวร 2010-01-30 ที่ เวย์แบ็กแมชชีน
พิธีครอบและต่อหน้าพาทย์องค์พระพิราพ[ลิงก์เสีย][ลิงก์เสีย] เก็บถาวร 2008-04-17 ที่ เวย์แบ็กแมชชีน
รูปภาพงานสาธยายท่ารำหน้าพาทย์พระพิราพ 29 - 30 สค 2550[ลิงก์เสีย]
รูปภาพการแสดงโขนเรื่องรามเกียรติ์ชุดพระพิราพ ณ พระนารายณ์ราชนิเวศน์ ศุกร์ 31 สิงหาคม 2550[ลิงก์เสีย]
แหล่งข้อมูลอื่น > กรมศิลปากร

ประวัติผู้ทรงคุณวุฒิทางศิลปะเล่ม 3[ลิงก์เสีย]
ข้อมูลการแสดงที่โรงละครแห่งชาติ[ลิงก์เสีย]
โรงละครแห่งชาติ_ปฏิทินการแสดง 2551[ลิงก์เสีย]
แหล่งข้อมูลอื่น > โขนธรรมศาสตร์

โขนธรรมศาสตร์เฉลิมพระเกียรติ 72 พรรษา[ลิงก์เสีย]
โขนธรรมศาสตร์เฉลิมพระเกียรติ เก็บถาวร 2005-11-26 ที่ เวย์แบ็กแมชชีน
การเลือกตั้งประธานาธิบดีสหรัฐในรัฐเพนซิลเวเนีย พ.ศ. 2563

การเลือกตั้งประธานาธิบดีสหรัฐในรัฐเพนซิลเวเนีย พ.ศ. 2563 จัดขึ้นในวันอังคารที่ 3 พฤศจิกายน พ.ศ. 2563 เป็นส่วนหนึ่งของการเลือกตั้งประธานาธิบดีสหรัฐ พ.ศ. 2563 ที่รัฐทั้ง 50 รัฐและเขตโคลัมเบียจะเข้าร่วม รัฐเพนซิลเวเนียและเลือกประธานาธิบดีในคณะผู้เลือกตั้งตามคะแนนความนิยม รัฐเพนซิลเวเนียมี 20 เสียงในคณะผู้เลือกตั้ง ในวันที่ 7 พฤศจิกายนมีการคาดการณ์ว่าไบเดินชนะการเลือกตั้งในรัฐเพนซิลเวเนียและเขาได้รับการประกาศให้เป็นผู้ชนะการเลือกตั้ง
การคาดการณ์

| ที่มา | อันดับ | วันที่ |
| --- | --- | --- |
| Princeton Electoral Consortium | Safe D (พลิกชนะ) | 5 ตุลาคม พ.ศ.2563 |
| The Cook Political Report | Lean D (พลิกชนะ) | 5 ตุลาคม พ.ศ.2563 |
| Inside Elections | Lean D (พลิกชนะ) | 5 ตุลาคม พ.ศ.2563 |
| Sabato's Crystal Ball | Lean D (พลิกชนะ) | 5 ตุลาคม พ.ศ.2563 |
| Politico | Lean D (พลิกชนะ) | 5 ตุลาคม พ.ศ.2563 |
| RCP | Tossup | 5 ตุลาคม พ.ศ.2563 |
| Niskanen | Likely D (พลิกชนะ) | 5 ตุลาคม พ.ศ.2563 |
| CNN | Lean D (พลิกชนะ) | 23 ตุลาคม พ.ศ.2563 |
| The Economist | Likely D (พลิกชนะ) | 5 ตุลาคม พ.ศ.2563 |
| CBS News | Lean D (พลิกชนะ) | 5 ตุลาคม พ.ศ.2563 |
| 270towin | Lean D (พลิกชนะ) | 5 ตุลาคม พ.ศ.2563 |
| ABC News | Likely D (พลิกชนะ) | 5 ตุลาคม พ.ศ.2563 |
| NPR | Lean D (พลิกชนะ) | 5 ตุลาคม พ.ศ.2563 |
| NBC News | Lean D (พลิกชนะ) | 5 ตุลาคม พ.ศ.2563 |
| 538 | Likely D (พลิกชนะ) | 5 ตุลาคม พ.ศ.2563 |
การสำรวจ > การสำรวจโดยรวม

| Source of poll aggregation | Dates  administered | Dates  updated | JoeBiden Democratic | DonaldTrump Republican | Other/ Undecided  | Margin |
| --- | --- | --- | --- | --- | --- | --- |
| 270 to Win | October 22 – November 2, 2020 | November 3, 2020 | 49.4% | 45.7% | 4.9% | Biden +3.7 |
| Real Clear Politics | October 29–November 2, 2020 | November 3, 2020 | 48.7% | 47.5% | 3.8% | Biden +1.2 |
| FiveThirtyEight | until November 2, 2020 | November 3, 2020 | 50.2% | 45.6% | 4.2% | Biden +4.6 |
| Average | Average | Average | 49.4% | 46.3% | 4.3% | Biden +3.1 |
การสำรวจ > แบบสำรวจ

| Public Policy Polling | Apr 20–21 | 1,251 (RV) | – | 44% | 51% | - | - | – | 5% |
| Fox News | Apr 18–21 | 803 (RV) | ± 3.5 % | 42% | 50% | - | - | – | – |
| Ipsos | Apr 15–20 | 578 (RV) | ± 5.0% | 40% | 46% | - | - | – | – |
| Suquehanna Research/Fox 43 | Apr 14–20 | 693 (LV) | – | 42% | 48% | - | - | – | – |
| Hodas & Associates/Restoration PAC | Apr 16–18 | 600 (RV) | ± 3.0% | 47% | 47% | - | - | – | 6% |
| Civiqs/Dan Hopkins | Apr 4–8 | 1,912 (A) | 2.5% | 47% | 47% | - | - | – | 6% |
| Baldwin Wallace University Great Lakes | Mar 17–25 | 973 (RV) | ± 3.9% | 47% | 45% | - | - | – | 9% |
| Change Research | Mar 21–23 | 510 (LV) | – | 50% | 47% | - | - | – | 4% |
| Hodas & Associates/Restoration PAC เก็บถาวร 2020-12-01 ที่ เวย์แบ็กแมชชีน | Mar 19–21 | 600 (RV) | – | 47% | 45% | - | - | – | – |
| Civiqs/Dan Hopkins | Mar 14–18 | 1,589 (A) | 2.7% | 48% | 46% | - | - | – | 6% |
| YouGov/Yahoo News | Mar 6–8 | 725 (RV) | – | 40% | 46% | - | - | 5% | 8% |
| Firehouse Strategies/Øptimus เก็บถาวร 2019-12-09 ที่ เวย์แบ็กแมชชีน | Mar 5–7 | 533 (RV) | ± 5.3 % | 45% | 44% | - | - | – | – |
| Civiqs/Dan Hopkins | Feb 27 – Mar 3 | 2,462 (A) | 2.2% | 48% | 46% | - | - | – | 7% |
| Muhlenberg College/Morning Call | Feb 12–20 | 424 (RV) | ± 5.5% | 47% | 47% | - | - | 2% | 4% |
| YouGov | Feb 11–20 | 1,171 (RV) | ± 4.0 % | 45% | 46% | - | - | – | – |
| Quinnipiac University เก็บถาวร 2020-05-13 ที่ เวย์แบ็กแมชชีน | Feb 12–18 | 849 (RV) | ± 3.4 % | 42% | 50% | - | - | 6% | 3% |
| Expedition Strategies/Progressive Policies Institute | Feb 6–18 | 500 (RV) | – | 42% | 47% | - | - | – | 11% |
ผล

| การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.พรรค | การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.พรรค | การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.ผู้สมัคร | การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.คะแนนเสียง | การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.% | การเลือกตั้งประธานาธิบดีสหรัฐในรัฐเพนซิลเวเนีย พ> ศ. 2563.± |
| --- | --- | --- | --- | --- | --- |
|  | เดโมแครต | Joe Biden Kamala Harris | 3,450,696 | 49.98% | +2.52% |
|  | ริพับลิกัน | Donald Trump Mike Pence | 3,368,278 | 48.78% | -0.4% |
|  | ลิเบอร์เทเรียน | Jo Jorgensen Spike Cohen | 79,186 | 1.15% | -1.23% |
|  | เขียนลง | เขียนลง | 6,680 | 0.10% | -0.11% |
| Total votes | Total votes | Total votes | 6,904,840 |  |  |
ชวรัตน์ ชาญวีรกูล

| ชวรัตน์ ชาญวีรกูลม> ป.ช. ม.ว.ม. |
| --- | --- |
ชวรัตน์ ใน พ.ศ. 2552

รักษาการนายกรัฐมนตรี
ดำรงตำแหน่ง 2 ธันวาคม พ.ศ. 2551 – 16 ธันวาคม พ.ศ. 2551 (14 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: สมชาย วงศ์สวัสดิ์  (นายกรัฐมนตรี)
ถัดไป: อภิสิทธิ์ เวชชาชีวะ  (นายกรัฐมนตรี)
รองนายกรัฐมนตรี
ดำรงตำแหน่ง 24 กันยายน พ.ศ. 2551 – 16 ธันวาคม พ.ศ. 2551 (2 เดือน 22 วัน)
นายกรัฐมนตรี: สมชาย วงศ์สวัสดิ์
ก่อนหน้า: สมชาย วงศ์สวัสดิ์ สนั่น ขจรประศาสน์  มิ่งขวัญ แสงสุวรรณ สุวิทย์ คุณกิตติ สหัส บัณฑิตกุล
ถัดไป: สุเทพ เทือกสุบรรณ กอร์ปศักดิ์ สภาวสุ สนั่น ขจรประศาสน์
รัฐมนตรีว่าการกระทรวงมหาดไทย
ดำรงตำแหน่ง 20 ธันวาคม พ.ศ. 2551 – 9 สิงหาคม พ.ศ. 2554 (2 ปี 7 เดือน 20 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: โกวิท วัฒนะ
ถัดไป: ยงยุทธ วิชัยดิษฐ
รัฐมนตรีว่าการกระทรวงสาธารณสุข
ดำรงตำแหน่ง 2 สิงหาคม พ.ศ. 2551 – 9 กันยายน พ.ศ. 2551 (1 เดือน 7 วัน)
นายกรัฐมนตรี: สมัคร สุนทรเวช
ก่อนหน้า: ไชยา สะสมทรัพย์
ถัดไป: เฉลิม อยู่บำรุง
รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 23 พฤษภาคม พ.ศ. 2551 – 1 สิงหาคม พ.ศ. 2551 (2 เดือน 9 วัน)
นายกรัฐมนตรี: สมัคร สุนทรเวช
ก่อนหน้า: สุธา ชันแสง
ถัดไป: อนุสรณ์ วงศ์วรรณ
หัวหน้าพรรคภูมิใจไทย
ดำรงตำแหน่ง 14 กุมภาพันธ์ พ.ศ. 2552 – 14 ตุลาคม พ.ศ. 2555 (3 ปี 8 เดือน)
ก่อนหน้า: พิพัฒน์ พรมวราภรณ์
ถัดไป: อนุทิน ชาญวีรกูล
 
ข้อมูลส่วนบุคคล
เกิด: 7 มิถุนายน พ.ศ. 2479 (88 ปี) อำเภอพระนคร จังหวัดพระนคร ประเทศสยาม
พรรคการเมือง: พลังประชาชน (2550–2551)   ภูมิใจไทย (2551–ปัจจุบัน)
คู่สมรส: ทัศนีย์ ชาญวีรกูล
บุตร: อนุทิน มาศถวิน อนิลรัตน์
ลายมือชื่อ: 

ชวรัตน์ ชาญวีรกูล ม.ป.ช. ม.ว.ม. (เกิด 7 มิถุนายน พ.ศ. 2479) เป็นนักการเมืองชาวไทย อดีตรัฐมนตรีว่าการกระทรวงมหาดไทย อดีตรัฐมนตรีว่าการกระทรวงสาธารณสุข อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ อดีตรองนายกรัฐมนตรี และอดีตรักษาการนายกรัฐมนตรี เป็นผู้ปฏิบัติหน้าที่แทนนายกรัฐมนตรีนับตั้งแต่วันที่ 2 ธันวาคม พ.ศ. 2551 หลังสมชายพ้นจากตำแหน่งนายกรัฐมนตรีเนื่องจากถูกตัดสิทธิ์จากการเป็นกรรมการบริหารพรรคพลังประชาชนที่ถูกสั่งยุบลง นอกจากนี้ ยังเป็นประธานกรรมการบริษัท เอสทีพี แอนด์ ไอ จำกัด (มหาชน)
ชวรัตน์เป็นบิดาของอนุทิน ชาญวีรกูล ซึ่งปัจจุบันดำรงตำแหน่งรองนายกรัฐมนตรีและรัฐมนตรีว่าการกระทรวงมหาดไทย
ประวัติ

ชวรัตน์ ชาญวีรกูล มีชื่อเล่นว่า "จิ้น" คนในสภานิยมเรียก "ปู่จิ้น" เกิดเมื่อวันที่ 7 มิถุนายน พ.ศ. 2479 ภูมิลำเนา ณ จังหวัดพระนคร สำเร็จการศึกษาจากโรงเรียนอัสสัมชัญ กรุงเทพ และสำเร็จการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และปริญญาบัตรวิทยาลัยป้องกันราชอาณาจักร ภาครัฐร่วมเอกชน และได้ร่วมอบรมหลักสูตร Chairman 2000 รุ่นที่ 3/2001 สมาคมส่งเสริมสถาบันกรรมการบริษัทไทย (IOD) อีกทั้งอบรมหลักสูตร Directors Accreditation Program (DAP) รุ่นที่ 17/2004 สมาคมส่งเสริมกรรมการบริษัทไทย (IOD)
เขาสมรสกับนางทัศนีย์ ชาญวีรกูล มีบุตรด้วยกัน 3 คน เป็นชาย 2 คน คือ อนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย และ มาศถวิน ชาญวีรกูล และหญิง 1 คน คือนางสาวอนิลรัตน์ ชาญวีรกูล
การทำงาน

เขาเริ่มทำงานในสายธุรกิจรับเหมาก่อสร้าง ในปี พ.ศ. 2505 ได้ก่อตั้งบริษัทรับเหมาก่อสร้างทุนจดทะเบียน 2 ล้านบาทขึ้น ใช้ชื่อว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (STECON) ก่อนจะรับงานสัมปทานระดับ "เมกะโปรเจกต์" ของรัฐบาลหลายยุคหลายสมัย และจดทะเบียนในตลาดหลักทรัพย์เมื่อ พ.ศ. 2537 ผลงานที่สร้างชื่อ เช่น งานก่อสร้างท่าอากาศยานสุวรรณภูมิ 12,260 ล้านบาท, ก่อสร้างโรงไฟฟ้าราชบุรี วงเงิน 4,325 ล้านบาท, งานโรงงานไฟฟ้าแก่งคอย 2,534 ล้านบาท, การก่อสร้างโรงงานไฟฟ้ากรุงเทพใต้ของการไฟฟ้าฝ่ายผลิตแห่งประเทศไทย (กฟผ.) 2,360 ล้านบาท และโครงการก่อสร้างรัฐสภาแห่งใหม่ สัปปายะสภาสถาน วงเงิน 12,000 ล้านบาท
การทำงาน > การดำรงตำแหน่งทางการเมือง

เขามีสายสัมพันธ์ทางการเมืองมาเป็นระยะเวลานาน เคยดำรงตำแหน่งรัฐมนตรีช่วยว่าการกระทรวงการคลัง ในปี พ.ศ. 2539 สมัยรัฐบาล พล.อ.ชวลิต ยงใจยุทธ ในโควตาพรรคชาติพัฒนา จากนั้นภายหลังพรรคไทยรักไทยชนะการเลือกตั้ง และทักษิณ ชินวัตร เป็นนายกรัฐมนตรี ชวรัตน์ได้หันไปอยู่เบื้องหลังสนับสนุนอนุทิน ชาญวีรกูล บุตรชายซึ่งเป็นผู้ใกล้ชิดทักษิณ และเป็นกรรมการบริหารพรรคไทยรักไทยแทน แต่หลังจากพรรคไทยรักไทยถูกยุบพรรค ทำให้กรรมการบริหารพรรคไทยรักไทยจำนวน 111 คน รวมถึงอนุทิน ถูกตัดสิทธิ์ทางการเมืองเป็นเวลา 5 ปี ในปี พ.ศ. 2551 ชวรัตน์จึงกลับมารับตำแหน่งทางการเมืองอีกครั้งในสังกัดพรรคพลังประชาชน ซึ่งสืบทอดมาจากพรรคไทยรักไทย และชนะการเลือกตั้งครั้งนั้น โดยเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลสมัคร สุนทรเวช ในโควตาของกลุ่มคุณหญิงสุดารัตน์ เกยุราพันธุ์ และดำรงตำแหน่งรองนายกรัฐมนตรีและรัฐมนตรีว่าการกระทรวงสาธารณสุข ตามโควตาของอนุทิน ในรัฐบาลสมชาย วงศ์สวัสดิ์
หลังจากที่สมชาย วงศ์สวัสดิ์ พ้นจากนายกรัฐมนตรี หลังถูกตัดสิทธิ์ทางการเมืองในฐานะกรรมการบริหารพรรคพลังประชาชนเนื่องจากถูกยุบพรรค ชวรัตน์ได้ทำหน้าที่รักษาการนายกรัฐมนตรี ต่อมา เขาได้รับตำแหน่งรัฐมนตรีว่าการกระทรวงมหาดไทย ในรัฐบาลอภิสิทธิ์ เวชชาชีวะ ต่อมาได้รับแต่งตั้งเป็นประธานคณะกรรมาธิการการสาธารณสุขของสภาผู้แทนราษฎร หลังจากนั้น ชวรัตน์ก็ได้วางมือทางการเมือง
รางวัลและเกียรติยศ

| ชวรัตน์ ชาญวีรกูล |
| --- | --- |
รับใช้:  ไทย
แผนก/สังกัด: กองอาสารักษาดินแดน
ประจำการ: พ.ศ. 2551 - 2554
ชั้นยศ:  นายกองใหญ่
บังคับบัญชา: กองอาสารักษาดินแดน
ชวรัตน์ ชาญวีรกูล ได้รับพระราชทานยศกองอาสารักษาดินแดนเป็น นายกองใหญ่ชวรัตน์ ชาญวีรกูล เมื่อ พ.ศ. 2552
ขณะดำรงตำแหน่งรัฐมนตรีว่าการกระทรวงมหาดไทย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เหรียญลูกเสือสดุดี ชั้นที่ 1
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เบลเยียม :
พ.ศ. 2533 -  เครื่องราชอิสริยาภรณ์มงกุฎเบลเยียม ชั้นที่ 1
ปาปัวนิวกินี :
พ.ศ. 2558 -  เครื่องราชอิสริยาภรณ์อันวิเศษยิ่งแห่งจักรวรรดิบริติช ชั้นตติยาภรณ์ (ฝ่ายพลเรือน)